# Shigeto Koyama

Shigeto Koyama (コヤマシゲト) és un dibuixant i dissenyador de personatges d'animació japonesa com Gurren Lagann o Heroman —amb Stan Lee—, però més conegut en Occident per haver redissenyat el personatge de Marvel Comics Baymax per a la pel·lícula de Walt Disney Pictures Big Hero 6.
Abans de fer anime, Koyama estudià disseny industrial i treballava amb imatge generada per ordinador fins que va vore Neon Genesis Evangelion: això li impactà tant que volgué fer un dōjinshi de la sèrie, però com no sabia dibuixar ell i un amic feren un vídeo, gràcies al qual va ser contractat com a il·lustrador professional. El seu primer treball com a il·lustrador fon per a la novel·la gràfica For the Barrel; d'ençà s'especialitzà en el disseny de mechas. També va fer un manga basat en la pel·lícula Quadrophenia i titulat Saraba Seishun Mukar, del qual no se sent orgullós.
Més tard, el dissenyador Yoshiyuki Sadamoto li oferí la possibilitat d'assistir-lo en l'OVA Aim for the Top 2! Diebuster: Koyama no havia fet mai animació i de primeres tardà quatre mesos en dissenyar un personatge, però Sadamoto li ensenyà l'ofici de zero i, en trobar-lo més agraït que els còmics, decidí canviar d'especialitat:
| « | …jo no sóc massa bo en narració, i en el manga tens de fer-ho tu tot, la història i el dibuix. […] Un dia, el dissenyador de personatges d'Evangelion, en Sadamoto, em contactà i em demanà ajudar-lo en l'anime Diebuster. Li vaig dir hoc, que ho provaria, mentre pensava que potser aprendria narració al mateix temps i ho fiu, i trobí que el disseny m'apanyava, així que continue fent-ne. | » |
Llavors entrà a treballar en l'equip Studio Trigger, amb el qual feu l'animació clau d'Inferno Cop —la seua obra preferida— i el guió il·lustrat de Kill la Kill: encara que treballà en ambdós projectes alhora, Koyama feu tots els personatges i la història del primer en una hora, abans d'una reunió amb l'equip de treball de Kill la Kill; en canvi, per a est altre anime, ell i els altres cinc dissenyadors tardaren un any i mig en fer el personatge de Ryuko.
Uns anys més tard, el director Don Hall es trobava per Tòquio per a documentar-se per a Big Hero 6 i, com un amic del Shigero li feia de cicerone, el va convéncer per a què els presentara: casualment, Hall havia comprat un ninot de Heroman en Akihabara i, en dir-li Koyama que l'havia dissenyat ell, el va fitxar per a acabar el disseny del robot protagoniste, Baymax.
L'any 2015, Koyama publicà el primer curt com a director, Obake-Chan, alhora que anuncià l'establiment d'un estudi propi, Secret Factory, «en algun lloc de Tòquio». Gràcies a la seua professió, Koyama ha participat com a convidat d'honor en convencions a París (2015), Kassel, Kuala Lumpur, Londres (2015) i València (2016).

## Obra

| A. | Títol | ? | Treball |
| 2004 | Top wo nerae 2! | OVA | Text de cel·la |
| 2005 | Eureka Seven | sèrie | Text de cel·la |
| 2006 | Ghost in the Shell: Stand Alone Complex | TVm | Text de cel·la |
| 2007 | Seirei no moribito | | Text de cel·la |
| 2007 | No More Heroes | Wii | disseny d'armes |
| 2007 | Tengen Toppa Gurren Lagann | | |
| 2008 | Michiko to Hatchin | sèrie | |
| 2009 | Evangelion 2.0 | | |
| 2010 | Star Driver | | |
| 2010 | Heroman | sèrie | |
| 2012 | Evangelion 3.0 | llarg | |
| 2013 | Suisei no Gargantia | sèrie | episodi 1 (Hyōryūsha) |
| 2013 | Nuigurumâ Z | llarg | |
| 2014 | Big Hero 6 | film | disseny del Baymax |
| 2015 | Sex & Violence with Machspeed | curt | |
| 2015 | Cassette Girl | curt | |
| 2015 | Obake-chan | curt | |

## Referències

* ↑ «コヤマシゲト (Shigeto Koyama)» (en japonés). All Cinema. [Consulta: 29 novembre 2016].
* ↑ «Shigeto Koyama announced as MCM London Comic Con anime guest of honour» (en anglés). , 13-10-2015 [Consulta: 29 novembre 2016].
* ↑ Hokan Lo. «NR Interview: Designer Shigeto Koyama» (en anglés). Nerd Reactor', 15-06-2012. Arxivat de l'original el 6 de juny 2017. [Consulta: 29 novembre 2016].
* ↑ Theodore Mak. «Shigeto Koyama Interview @ FanimeCon 2012» (en anglés). The O-Network, 09-07-2012. [Consulta: 29 novembre 2016].
* ↑ Loÿs Régent. «Shigeto Koyama: le design dans tous ses états…» (en francés). Journal du Japon, 15-03-2015. [Consulta: 29 novembre 2016].
* 1 2 Roxy Simons. «Shigeto Koyama Interview: “I can't do much, and I’m not very good at actually animating characters”» (en anglés). Eastern Kicks, 29-10-2015. [Consulta: 29 novembre 2016].
* ↑ Roxy Simons. «INTERVIEW Kill La Kill & Baymax Designer Shigeto Koyama» (en anglés). MYM Buzz, 26-11-2015. Arxivat de l'original el 30 de novembre 2016. [Consulta: 29 novembre 2016].
* ↑ Willow Wood. «Animator Shigeto Koyama at MCM London Comic Con!» (en anglés). MCM Buzz, 24-10-2015. Arxivat de l'original el 30 de novembre 2016. [Consulta: 29 novembre 2016].
* ↑ «An Interview with Shigeto Koyama - Anime Character Designer» (en anglés). Otaku News, 06-11-2015. [Consulta: 29 novembre 2016].
* ↑ Jessica Chan. «Interview: Shigeto Koyama Talks About Baymax, GAINAX And Kill la Kill» (en anglés). SuperAdrianMe.com, 17-09-2015. [Consulta: 29 novembre 2016].
* ↑ «[Interview: Studio Trigger on Inferno Cop, Turning Girls, and Kill la Kill Shigeto Koyama is setting up his own studio]» (en anglés). Nylon Singapore, 14-09-2015. [Consulta: 29 novembre 2016].
* ↑ «Shigeto Koyama» (en anglés). FanCon.com. [Consulta: 28 novembre 2016].
* ↑ «Guest character designer Shigeto Koyama» (en anglés). Comic Fiesta. [Consulta: 29 novembre 2016].
* ↑ Raquel Fernández «26 i 27 de novembre gaudeix del Manga a València». València Extra, 25-11-2016 [Consulta: 29 novembre 2016].

## Enllaços externs

* Ani-Gamers Interview: Studio Trigger on Inferno Cop, Turning Girls, and Kill la Kill (anglès)
* Holy Share Arxivat 2016-11-30 a Wayback Machine. 動畫設計師「SHIGETO KOYAMA DESIGN EXPO」展覽報導 (japonès)
* Otaku Mode The Secret Behind Character Designs that Continue to Be Loved: A Discussion Between Shigeto Koyama & Takanori Aki (anglès)